recursal/SuperWikiNEXT-32B huggingface dataset:
**Kruŝedol Prnjavor,** serbe **Крушедол Прњавор,** slave **Krušedol Prnjavor,** hungare **Krusedormonostor** [kruŝedormonoŝtor] estas malgranda vilaĝo en Serbio, en aŭtonomio Vojevodio, en distrikto Srem (regiono), en municipo de Irig. La vilaĝo estas konata ankaŭ en mallonga formo **Prnjavor**.

Kruŝedol Prnjavor situas en la mapo en la verda municipo

Bazaj informoj
--------------

* Areo: 25  km²
* Koordinatoj: 45°07′05″N 19°56'04″E
* Alto super marnivelo: 189 m
* Loĝantaro: 270
* Poŝtkodo: 22328
* Telefonprefikso: 22
* Aŭtokodo: RU

Situo
-----

Kruŝedol Prnjavor situas sur deklivoj de Fruška Gora.

Historio
--------

Ĝis Traktato de Trianon la komunumo apartenis al Aŭstrio-Hungario, al Szerém, poste al Reĝlando de serboj, kroatoj kaj slovenoj, depost 1928 al Jugoslavio, ekde 2006 kiel Serbio. Dum la 2-a mondmilito la vilaĝo apartenis al tiam sendependa Kroatio. En 2002 loĝis en Kruŝedol Prnjavor 277 homoj, (269 serboj (97 %), po 3 jugoslavianoj kaj hungaroj, ankaŭ aliaj).

Vidindaĵoj
----------

Vidu ankaŭ
----------

* Strukturo de Vojvodino
La **Komitato pri publika informado** (angle **Committee on Public Information** (CPI) aŭ **Creel-komitato**) estis propaganda organizo de la usona registaro sub regado de Woodrow Wilson. Ĝi servis akceptigi partoprenon de Usono en la unua mondmilito, ekde 1917.

Establo
-------

La demokrata Wilson venkis la prezidentajn elektojn en somero de 1916 per „pacplatformo" kaj per promeso de avangardaj laborleĝoj, forta neŭtraleco al eŭropa milito. Ĝia respubliakna kontarŭulo, Charles Evans Hughes volis antaŭprepari al milito.

La komitato estiĝis unu semajnon post la militdeklaro kontraŭ Germanio, per prezidenta decido (13-an de aprilo 1917). La komitato konsistis el George Creel kiel prezidanto, Robert Lansing (eksterafera ministro de Usono), Lindley M. Garrison (militministro de Usono) kaj Josephus Daniels (usona mararmea ministro), Walter Lippmann (konsilisto de Wilson) kaj PR-specialisto Edward Bernays.

La organizo havis ĉ. 20 buroojn kaj kaj informejojn en naŭ eksterlandoj. La organizo estas rigardata ofte kiel bazŝtono de la PR-industrio en Usono.

Agado
-----

Komence, CIP laboris per faktoj, por doni pozitivan bildon de la usonaj militaj klopodoj. Baldaŭ komenciĝis amasa kruda propagando por monstrigi la germanojn. En tio helpis ilin Holivudo *„The Claws of the Hun"* (Ungoj de la hunoj), *„The Prussian Cur"* (La prusa hunda filo) kaj „The Kaiser, the Beast of Berlin" (La imperiestro, la bestio de Berlino). Aperis verkoj, kiuj atentigis pri germanaj spionoj. Oni establis multajn patriotajn organizojn kiel American Protective League aŭ American Defense Society. Tiuj grupoj spionis telefonvokojn kaj malfermis poŝtaĵojn por spuri post „spionoj kaj perfiduloj". Celo de ilia spionado estis ĉiu, kiu kritikis la registaron aŭ apogis la pacon. Ili tre atenteme spektis agadon de germandevenaj usonanoj - ekz. H. L. Mencken)- el kiuj multaj perdis laboron kaj estis publika kamuflitaj.

La Creel-komitato uzis gazetojn, radioprogramerojn kaj filmojn por disvastigi sian propagandon. Alia disvastiĝa kanalo estis la *volontulaj korpusoj* kun ĉ. 75.000 membroj, kiuj en la tuta lando oraciis. Ili (nomataj *kvarminutaj homoj*) agadis en 5.200 komunumoj kaj tenis 755.190 publikajn parolojn.

La aktivado de la komitato estis limigita ekde la 1-a de julio de 1918 kaj en Usono ĉesigita la 11-an de novembro de 1918. La eksterlanda agado ĉesis la 30-an de junio 1919. La CPI estis malfondita la 21-an de aŭgusto de 1919.

Eksteraj ligiloj, angle
-----------------------

* Records of the Committee on Public Information
* What Makes Mainstream Media Mainstream Arkivigite je 2008-06-05 per la retarkivo Wayback Machine Noam Chomsky (1997)

* Kategorio Komitato pri publika informado en la Vikimedia Komunejo (Multrimedaj datumoj)
Ĉefa ejo de la eksa muzeo. Rondira trafiko regulita per kradrostita kolbaso.
Monaĥeja kolbaskuirejo de 1404, rekonstruo. La **Muzeo pri la kradrostita kolbaso** (germane: *Bratwurstmuseum*) estis tutmonde unika muzeo troviĝanta en Amt Wachsenburg-Holzhausen ĝis la fino de la 2019-a jaro. Ĝi estis samtempe la celo de la fina etapo de la kulinara-geologia aventurpado *Vom Bier zur Bratwurst*. En 2020 refaratas muzeo samnoma pligrandigota en Mühlhausen (Turingio). Malfermo tie antaŭviditis por la 17-a de majo kio ne povis plenumiĝi pro la kronviruso-problemaro.

Historio
--------

Ekde la 28-a de majo 2006, kiam okazis la inaŭguro de la kolbasmuzeo, la turingia kradrostita kolbaso trovis hejmon. Daŭra ekspozicio dokumentadas historion, tradiciojn kaj kulturan rolon de tiu regiontipa kaj laŭleĝe protektita manĝaĵo. Signifon aparton havas la fakto, ke la unua dokumenta mencio de la kolbaso estis farita en la klostro de la Benediktaninoj tre proksime, nome en Arnstadt enla 1404-a jaro.

Honorigoj
---------

En novembro 2008 la muzeo ricevis, kunligite kun monsumo de 8000 eŭroj, la *Turingian marketadan premion por turismo* fare de la turingia ministerio pri ekonomio kaj laboro.

Enhavo de la ekspozicoj
-----------------------

Ĉio ajn koneksita al la kolbaso tie ĉi prezentiĝas. Ekzemploj por la elmontritaj objektoj: informoj pri la bredado de porkoj, buĉiloj, maŝinoj por kolbasfarado, anekdotoj kaj kuriozaĵoj en kunteksto kun la kolbasfarado.

Specialaĵoj kaj kuriozaĵoj
--------------------------

Jen kelkaj aferoj kiuj alie apenaŭ ekzistas:

* Kolbasa trafikocirklo
* Kolbasa benko
* Kolbasa festego en la Tago de la germana unueco
* Kolbasa festo en la tago de la Internacia tago de muzeoj
* Kolbasa kantokonkurso
* Kolbasa reĝo
* Kolbasa teatro
* Kolbasa veturilo
* Kolbasaj diplomoj
* Kolbasaj fabeloj
* Kolbasaj premioj
* Kolbasaj seminarioj
* Kolbasaj skulptaĵoj
* Kolbasmuzea aŭtobuso

Servoj
------

* Organizado de diversaj aranĝoj por familioj, firmaoj kaj societoj en belaj salonoj
* Luendaj feriaj loĝejoj en la pensiono *Alte Schule*
* Distraj programoj por grupoj de busvojaĝoj
* Tradicia ekskurscelo en festotagoj kiel la Tago de la Laboro aŭ la festo de la Ĉieliro
* Klerigad- kaj pluklerigadejo
* Dancvesperoj

Eksteraj ligiloj
----------------

* Hejmpaĝo de la muzeo.
* Videofilmo pri la muzeo. Arkivigite je 2010-04-14 per la retarkivo Wayback Machine
* Kolbasteatro Arkivigite je 2018-06-28 per la retarkivo Wayback Machine
* Recenzo de la muzeaj ofertoj. En: *Der Umblätterer*, septembro 2008.
senkadra
**Krzysztof Piotr Cugowski** (naskiĝis la 30-an de majo 1950 en Lublin) – pola rok-muzika kantisto, politikisto, senatano

Vivo
----

**Artisma agado**

Krzysztof Cugowski finis Ŝtatan Muzikan Lernejon en Lublin. En 1969 fondis ensemblon *Budka Suflera* (Suflorejo), en kiu li estas kantisto. En 1972 kuniĝis fortojn kun komponisto Romuald Lipko de ensemblo Asocio de Ĉiaj Virtoj prezentante sin sub la unua nomo. En 1975 akiris la duan lokon por "Kantistoj de la jaro" laŭ muzika monatrevuo "Non Stop", tiutempe la plej grava. En 1976 forlasis la Suflorejon por 8 jaroj.

En la dua duono de la 80-aj jaroj li koncertis kaj laboris fizike en Usono. La Suflorejo revenis al Pollando en 1992 por surbendigi diskon *Cisza* (Silento), kiu donis artisman kaj komercan sukceson, sufiĉan por reveni al la pola muzika merkato.

La plej grandan sukceson en lia kariero certigis la disko *Nic nie boli, tak jak życie* (Nenio doloras tiel kiel la vivo), kies distribuado superis milionon da ekzempleroj. Danke al tio la ensemblo prezentis sin novembre 1999 en Carnegie Hall en Novjorko.

En 2001 li eldonis sian diskon kun aranĝoj de polaj kaj eksterlandaj rok-muzikaĵoj. En 2007 estis speciala gasto en la televida programo *Kiel ili kantas?*, kie duope kun Natasząa Urbańska ekkantis furorkanton *Jest taki samotny dom* (Estas tia soleca domo).

**Politika agado**

En 2005 li estis membro de Honora Apoga Komitato por Lech Kaczyński en prezidenta baloto. Samjare en parlamenta baloto ricevis en Lublinio mandaton de senatano flanke de Juro kaj Justeco.

Bibliografio
------------

* Silueto sur la paĝo de Senato (la 6-a kadenco) angle

Eksteraj ligiloj
----------------

* Kategorio Krzysztof Cugowski en la Vikimedia Komunejo (Multrimedaj datumoj)

* Oficiala paĝo de Suflorejo
Kontraŭkonskripcia parado en Montreal la 17an de majo 1917
La Konskripcia krizo de 1917 (france *Crise de la conscription de 1917* kaj angle *Conscription Crisis of 1917*) estis politika kaj armea krizo okazinta en Kanado dum la Unua Mondmilito.

Post la Batalo ĉe la Somme, Kanado estis en urĝa bezono replenigi sian liveradon de soldatoj; tamen, ekzistis tre malmultaj volontuloj por anstataŭigi ilin. La rekrutada iniciato en Kebekio malsukcesis, kaj Kanado kontaktis sian nuran neuzatan opcion: deviga militservo.

Preskaŭ ĉiuj francaj kanadanoj kontraŭbatalis devigan militservon: ili sentis ke ili havis neniun specialan lojalecon ĉu al Britio ĉu al Francio. Gvidita fare de Henri Bourassa, ili sentis sian nuran lojalecon al Kebekio. Angloparolantaj kanadanoj ĝenerale apogis la militinveston kiam ili sentis pli fortajn ligojn al la Brita Imperio. La Konskripcia krizo de 1917 kaŭzis konsiderindan vakuon laŭ etnaj linioj inter angloparolantoj kaj francparolantoj.

Post vizitado de Britio por renkontiĝo de ĉefministroj en majo 1917, Borden sciigis ke li lanĉos la Militservan Leĝon la 29-an de aŭgusto 1917. La Leĝo estis aprobita: permesante al la registaro konskripcii virojn tra la lando se la ĉefministro sentis ke ĝi estas necesa.

Referencoj
----------

1. ↑  The Peoples of Canada, "A Post-Confederation History", J.M. Bumstead

Bibliografio
------------

* Shaw, Amy J (2009), *Crisis of conscience: conscientious objection in Canada during the First World War*, UBC Press, (ISBN 978-0-7748-1593-2),
Komputil-generita bildo
**Komputil-generita bildaro** aŭ laŭ angla nome *computer-generated imagery* mallongige *CGI* kaj en Esperanto *KGB* estas apliko de komputila grafiko por krei aŭ kontribui al kreado de bildoj en artoj, presarto, videoludoj, filmoj, televidprogramoj, reklmado kaj ŝajnigo. La vidaj scenoj povas esti dinamikaj aŭ statikaj, kaj povas esti dudimensiaj (2D), kvankam la termino "CGI" (respektive "KGB") estas plej komune uzata por aludi al 3D komputila grafiko uzita por kreado de scenoj aŭ specialaj efikoj en filmoj kaj televido. Ili povas ankaŭ esti uzataj de provata uzanto kaj kuneldonitaj per programoj kiaj Windows Movie Maker aŭ iMovie. La termino *komputila animacio* aludas al dinamika KGB uzita kiel filmo. La termino *virtuala mondo* aludas al agent-bazaj, interagadaj medioj. Disponeblo de KGB kaj pliiĝanta komputilrapido permesis al individuaj artistoj kaj malgrandaj entreprenoj produkti profesiecajn filmojn, ludojn kaj arton pere de siaj hejmaj komputiloj. Tio kondukis al kreado de Interreta subkulturo kun propraj steluloj, kliŝoj, kaj teknika vortotrezoro.

Vidu ankaŭ
----------

* Komputilanimacio
* Speciala efekto

Notoj
-----

1. ↑  CGI: definition of CGI en Oxford dictionary (British & World English) Arkivigite je 2015-10-14 per la retarkivo Wayback Machine. Oxforddictionaries.com. Konsultita la 2013-10-05.

Eksteraj ligiloj
----------------

* Kategorio Komputil-generita bildaro en la Vikimedia Komunejo (Multrimedaj datumoj)

* A Critical History of Computer Graphics and Animation Arkivigite je 2006-09-01 per la retarkivo Wayback Machine – kursa retejo ĉe la Universitato de la Ŝtato Ohio kun ampleksa gamo de materialo (filmetoj, artikoloj, ligiloj).
* CG101: A Computer Graphics Industry Reference ISBN# 073570046X
* *F/X Gods*, de Anne Thompson, Wired, Februaro 2005.
* "History Gets A Computer Graphics Make-Over" Tayfun King, *Click*, BBC World News (2004-11-19)
* NIH Visible Human Gallery
* Abstract Images Generator (Artificial intelligence art)
* scienceviz.com - Scientific Vizualisation, Simulation and CG Animation for Universities, Architects and Engineers
Turismo en la banloko Ksamil
**Ksamil** ( albane *Ksamili*, greke *Εξαμίλιο*) estas konata banloko en Albanio, tute sude en la lando kaj je nur 4 km de la greka insulo Korfuo. La loko havas antikvan nomon: *Heksamilion*.

Je kvar kilometroj de la banloko, ĉe la fino de la duoninsulo, troviĝas la ruinoj de la anktiva urbo Butrint, kiu estas Monda Heredaĵo de Unesko. La Nacia Parko Butrint estis kreita en 2000.

Ksamil estis refondita en la 1960-aj jaroj. Tiutempe, grandaj partoj de la duoninsulo estis terasitaj kaj oni kreis kulturojn de citrusaj fruktoj kaj olivarboj. Ksamil estis kreita kiel loĝejo por la ŝtataj kamparaj laboristoj. Antaŭ tio, la duoninsulo estis arida kaj kovrita per dornarbustoj, kiuj nur servis kaprojn kaj ŝafojn kiel paŝtejon. Pro la vizito de la soveta ĉefministro Nikita Ĥruŝĉov en 1959 oni konstruis ŝoseon al Butrint, kiu ankaŭ malfermis la duoninsulon Ksamil.

Referencoj
----------

1. ↑  James Pettifer: *Albania & Kosovo*, London 2001, ISBN 0-7136-5016-8
2. ↑  Butrint Foundation, Butrint National Park (Hrsg.): *Butrint National Park – A guide to the Environment and Walking Trails*
3. ↑  Hans Joachim Röhm, Rüdiger Pier: *Albanien als Reiseland*, München/Hamburg 1986, ISBN 3-925297-15-4
**Triaranga sektoro**, **terciara sektoro** aŭ **servosektoro** estas la ekonomia sektoro, kiu inkludas ĉiujn el tiuj ekonomiaj aktivecojn kiuj ne produktas materiajn varojn de rekta formo, sed servojn kiujn oni proponas por kontentigi la necesojn de la loĝantaro.
Ĝi inkludas subsektorojn kiaj komerco, transportoj, komunikado, financoj, turismo, gastigado, distro, kulturo, spektakloj, la publika administrado kaj la nomitaj publikaj servoj, ĉu fare de la ŝtato ĉu de la privata iniciato (sano, eduko, atento al la dependeco), ktp.

Al tiu ĉi apartenas interalie jenaj ekonomibranĉoj:

* komerco
* trafiko, loĝistiko
* turismo, hotela kaj gasta ekonomioj
* informtrafiko
* kreditinstitutoj
* asekuroj
* ludonado de loĝejoj
* aliaj entreprenoj aŭ liberaj profesioj, kiuj produktas servojn.

Al tiu sektoro apartenas ankaŭ nevendaj organizaĵoj:

* gastigaj servoj
* teritoriaj korporacioj
* sociala sekurecoj
* bankoj
* privataj buĝetoj
* publikaj buĝetoj, ekz. ŝtato, komunumoj, armeo ktp.

En la klasika terciarsektoro troviĝas servoj kiel purigado, riparado aŭ transportado.
En la moderna ekonomio oni mencias ofte la informekonomion kiel nova sfero, kiu sekurigu la prizorgadon de organizaĵoj kaj homoj per la ĝustaj informoj je la dezirata tempo. Lastatempe krom tio la sfero de la kulturekonomio estas objekto de ekonomiscienca esploro kaj de ekonomipolitikaj iniciativoj
Karakteriza por tiu ĉi sektoro estas la produktado per investo de laborforto, pro tio la sektoro estas personintensiva.
Ĝi direktas, organizas kaj havigas la produktan aktivecon de la aliaj sektoroj (unuaranga sektoro kaj duaranga sektoro). Kvankam oni ĝin konsideras produktada sektoro, propre ties ĉefa rolo troviĝas en la du sekvaj paŝoj de la ekonomia aktiveco: nome la dissendo (liverado) kaj la konsumado.
La hegemonio de la sektoro triaranga fronte al la aliaj du en la plej evoluintaj ekonomioj permesas paroli pri la procezo de triarangigo.
Pro sia naciekonomie grava agado kelkaj branĉoj de la terciarsektoro ofte estas aparte nomataj. Tio koncernas kutime la sferoj komerco, trafiko kaj publikaj buĝetoj. Senchavaj estas tiu ĉi subdivido precipe por servintensivaj starejoj: urboj kiel Frankfurto ĉe Majno, Bonno, Londono aŭ Parizo mastrumas ĉ. 90% de sia malneta valorkreado en la servosektoro.

Vidu ankaŭ
----------

* Kategorio Triaranga sektoro en la Vikimedia Komunejo (Multrimedaj datumoj)
* Triaranga sektoro en Vikinovaĵoj (Liberaj novaĵoj)

* Unuaranga sektoro
* Duaranga sektoro
* Hipotezo de la tri sektoroj
* Kvararanga sektoro
* Postindustria socio
**Samuil Buaĉidze** (kromnomo **Noj**; naskiĝis la 5-an de junio 1882 en Kutaisa provinco, mortis la 20-an de junio 1918 en Vladikavkaz) estis rusia kartveldevena revoluciulo, bolŝeviko, unu el la gvidantoj por soveta potenco en la Norda Kaŭkazio.

Buaĉidze naskiĝis en kamparana familio. Li ricevis kleron en agrikultura lernejo kaj instruistaj kursoj. En 1902 li membriĝis en Rusia Social-Demokratia Laborista Partio. En 1905 (la jaro de la unua rusia revolucio) li estis inter la organizintoj de kaŝitaj presejoj kaj instiganto de armitaj kamparanaj taĉmentoj en okcidenta Kartvelio. En 1906-1907 li plenumadis revolucian agadon en Vladikavkaz, Rostov-na-Donu kaj Moskvo. Li estis arestita kaj aljuĝita por 4 jaroj da punlaboro kaj eterna ekzilo. En 1911 Buaĉidze sukcesis fuĝi el siberia ekzilo kaj revenis al Kartvelio. En 1912 li migris tra Turkio al Eŭropo. En 1914 li laboris kun bulgaraj social-demokratoj, sed estis ekzilita el la lando jam en 1915.

Translokiĝinte al Svislando li laboris por la estonta revolucio tie. En aprilo 1917 li revenis al Rusio, iĝis komence membro kaj poste prezidejano de la Vladikavkaza soveto. Li estis enpostenigita prezidanto de la Vladikavkaza komitato de la bolŝevika partio. Ekde marto 1918 — prezidanto de la Soveto de popolaj komisaroj de Tereka Soveta Respubliko.

Noj Buaĉidze estis mortigita dum mitingo en Vladikavkaz. Lian nomon portis en soveta tempo unu el la plej longaj stratoj de la urbo (*strato Noj Buaĉidze*; post kunigo kun alia strato estis alinomita en 1990-aj jaroj *avenuo Kosta*, omaĝe al oseta poeto Kosta Ĥetagurov).
K. Makovski. Agentoj de Falsa Demetrio murdas Fjodoron Godunov kaj lian patrinon. Ksenia estas super la korpo de sia frato
**Ksenia Borisovna Godunova** (ruse *Ксения Борисовна Годунова*) (1582–1622) estis rusa caridino, filino de caro Boris Godunov, kaj fratino de caro Teodoro la 2-a.

Vivo
----

Ŝi estis priskribita kiel tre bela kaj bone edukita. Inter ŝiaj fianĉoj estis:

* Princo Gustavo de Svedio, kiu alvenis en Moskvo en 1600, sed la fianĉiĝo estis rompita pro lia diboĉema vivo.
* Johano, Princo de Ŝlesvigo-Holstinio, alveninta en 1602, sed li malsaniĝis kaj mortis antaŭ la geedziĝo.

Ksenia restis virgulino ĝis la morto de sia patro en 1605, kiam ŝia frato Teodoro fariĝis caro. Kelkajn monatojn poste, kiam la Granda Malordo komenciĝis, ŝia patrino kaj ŝia frato, Teodoro, estis mortigitaj sub ordono de Falsa Demetrio la 1-a.

Maŭzoleo Godunov antaŭ la Katedralo de Ĉieliro en Troice-Sergijeva Laŭro kie la nomo de Ksenia estas enskribita en la plej maldekstra plato kiel "Monaĥino Olga Borisovna"
Ŝi estis ŝparita, sed falsa Demetrio seksperfortis ŝin kaj tenis ŝin en sia palaco kiel kromvirinon dum kvin monatoj. Antaŭ la alveno de lia fianĉino Marina Mniŝek, Ksenia estis sendita al Monaĥejo Voskresenski en Beloozero kaj devigita fari religian voton, pro kio estis donita al ŝi la nomo "Olga". Poste, ŝi estis transigita al la Princina Monaĥejo de Ĉieliro en Vladimir.

En 1606 ŝi restadis en Troice-Sergijeva Laŭro por ĉeesti la reentombigon de sia patro; la vestaĵoj kiujn ŝi kudris kiel monaĥino estas ekspoziciitaj en tiu Laŭro.

Ŝia nomo estas enskribita kiel "Monaĥino Olga Borisovna" ĉe la kripto de Godunov proksime al la enirejo de la Katedralo de Ĉieliro en Troice-Sergijeva Laŭro kie ŝi estas entombigita kun siaj gepatroj kaj frato.

En artoj
--------

Fikcia dramo de ŝia vivo dum la Granda Malordo aperis en la rusa filmo *1612*, kie ŝi estis interpretita de aktorino Violetta Davidovskaja.

Referencoj
----------

1. ↑  d:Q2595418
2. ↑  d:Q3429250
3. ↑  Pushkareva, Natalia.  (1997) *Women in Russian History: From the Tenth to the Twentieth Century (New Russian History)*. M. E. Sharpe, Inc. p. 319. ISBN 1-56324-798-4.

* Kategorio Ksenia Borisovna Godunova en la Vikimedia Komunejo (Multrimedaj datumoj)

Fonto
-----

* *En tiu ĉi artikolo estas uzita traduko de teksto el la artikolo Xenia Borisovna en la angla Vikipedio.*


|  |  |
| --- | --- |
| Bibliotekoj | * PeEnEo: 586771
* VIAF: 88144648418580947451
 |
Paĝo el la *Komenca kroniko* ene de la «Radzivila Kroniko»
La **Komenca kroniko** (ankaŭ konata kiel la **Rakonto pri la pasintaj jaroj** aŭ la **Nestora Kroniko**) estas la plej frua el la nun
konataj malnovrusaj kronikoj, verkita komence de la 12-a jarcento
en Kievo. Ĝia originalo ne konserviĝis, ni konas ĝin per postaj
kompilaĵoj, kiel el Ipata kroniko kaj Laŭrenta kroniko.

La enhavo
---------

La Komenca kroniko entenas skizon de la biblia (ekde Adamo) kaj
romia-bizancia historio kaj finiĝas per la eventoj de la 1117-a
jaro. La datita periodo de la historio de la Kieva Regno
komenciĝas per la jaro 852-a (komenco de la mema regado de
la bizancia imperiestro Miĥaelo la 3a).

La titolo
---------

La titolo *Komenca kroniko* (ruse *Начальная летопись* aŭ *Первоначальная летопись*, angle
*Primary Chronicle*) estas uzata de la historiistoj kiel priskriba
nomo, ĉar ĝi temas pri la komenco de la Kieva Regno kaj ties reganta
dinastitio (Rurikidoj).

Alia ofte uzata titolo *Rakonto pri la pasintaj jaroj* (slavone
*По́вѣсть временны́хъ лѣ́тъ*) citas la
unuan frazon el unu el la kompilaĵoj (la Sankt-Hipata kroniko):

|  |
| --- |
|  |
| Citaĵo | 

|  |
| --- |
| **„** Повѣсть временныхъ лѣт черноризца Федосьєва манастыря Печерьскаго. Откуду єсть пошла Руская земля […] и хто в неи почалъ пѣрвѣє княжи. (Rakonto pri la pasintaj jaroj de monaĥo de la Teodoza monaĥejo grota. De kie originas la Rusa lando […] kaj kiu unue komencis tie regi.) **"** |

 |

La nomo *Nestora Kroniko* (ruse *Несторова летопись*) estas bazita
sur letera atesto de alia monaĥo de la supre indikita monaĥejo, kiu
atribuas al sia kunfrato *Nestoro* verkadon de kroniko.

La valoro
---------

La Komenca kroniko estas nia ĉefa fonto da informoj pri la frua
historio de la Kieva regno kaj certagrade ankaŭ pri la najbaraj
landoj. Ĝi ankaŭ estas valora verko de la malnovrusa literaturo.

Eksteraj ligiloj
----------------

* Kategorio Komenca kroniko en la Vikimedia Komunejo (Multrimedaj datumoj)

* Enretigita teksto originala de la Komenca kroniko
**Ksiang** (*Xiang* aŭ *Hsiang*, en ĉina 湘) estas la ĉefa rivero de la akvokolekta baseno de la Lago Dongting en la mezo de la fluejo de Jangzio, kaj la plej granda rivero en la provinco Hunano, Ĉinio. Ĝi estas la 2a plej granda alfluanto (post la rivero Min) laŭ kolektita akvo, la 5a plej granda alfluanto laŭ akvokolekta areo de la alfluantoj de Jangzio. La rivero fluas ĝenerale nordorienten tra la du provincoj Gŭangŝjio kaj Hunano, dum ĝiaj alfluantoj atingas la provincojn Ĝjangŝjio kaj Gŭangdongo.

Mapo montrante la Lagon Dongting kaj la ĉefajn riverojn kiuj fluas al ĝi; la baseno de Ksiang plej flava en la centro en Hunan trapasanta kvar grandurbojn.
Kuna la alfluantoj, Ksiang havas riverbasenan areon de 94,721 kvadrataj kilometroj, el kiuj Hunano havas areon de 85,383 kvadrataj kilometroj. Laŭ sia fonto en Gŭangŝjio, Ksiang havas longon de 844 kilometroj; kiel konsidero de la ĉefa elfluejo, Ksiang havas longon de 948 kilometroj.

Ĝi trapasas grandurbojn Hengjang, Ĝuĝou, Sjantan kaj Ĉangŝa.

Notoj
-----

1. ↑   长江支流: baidu.com aŭ baike.com Alirita la 9an de aprilo 2020.
2. ↑  La riverbasena areo en Hunano, laŭ la Hunana 11a kvin-jara Plano pri Akvokonservado - 湖南省"十一五"水利发展规划: fgw.hunan.gov.cn Arkivigite je 2020-12-01 per la retarkivo Wayback Machine aŭ findlaw.cn
3. ↑  湘江源头在湖南蓝山, 湘江干流全长948公里, 流域面积94,721平方公里 - La ĉefa elfluejo de Ksiang estas en la kantono Lanŝan, la ĉefa rivero de Ksiang havas longon de 948 kilometroj kun akvokolekta basenareo de ĉirkaŭ 94,721 kvadrataj kilometroj: hn.xinhuanet.com Arkivigite je 2013-08-28 per la retarkivo Wayback Machine aŭ rednet.cn (21a-Majo-13 Alirita la 9an de aprilo 2020.)

* Kategorio Ksiang en la Vikimedia Komunejo (Multrimedaj datumoj)
**Komunikaj satelitoj** (antaŭ *novaĵaj* aŭ *telefonaj satelitoj*) estas senpilotaj artefaritaj satelitoj, kiuj cirkulas en la orbito de la tero kaj ebligas sendi informojn al ĉiu punkto de la planedo - la informoj senditaj estas ĝenerale televido- kaj radio-programoj, interkomputile senditaj datumaroj kaj telefonaj interparoloj. Ekzistas ŝtataj kaj komercaj satelitoj, sed ankaŭ la reto *OSCAR* de private vivtenataj satelitoj.

la "pasiva" komunika satelito *Eĥo 2* havas 41 metrojn da diametro
armea komunika satelito de la serio *Defense Satellite Communications System*

Ĝeneralaĵoj
-----------

La unuaj komunikaj satelitoj laboris "pasive": ili estis grandaj balonoj kun metala ŝelo, kiuj ricevis fortajn mikroondajn signalojn de la tero kaj reflektis ilin al la tero. Pli postaj generacioj de komunikaj satelitoj laboras "aktive": Plifortigiloj ene de la satelito ricevas la signalojn de la tero kaj per celantaj antenoj resendas ilin al la planedo. La grandeco de la tera teritorio, en kiu riceveblas la resendita signalo, dependas de la kvalito de la ricevilo, ekzemple de la grandeco de la ricevila parabola anteno. La signaloj de pasivaj aŭ malfortaj aktivaj satelitoj ricevatas pere de tre fortaj teraj riceviloj, kiuj refortigas ilin kaj plusendas la informojn perkable.

La modernaj aktivaj satelitoj tamen sendas tiom fortajn signalojn, ke ili riceveblas de la fina "informo-konsumanto" mem.

Historio
--------

La unua komunika satelito startis en la jaro 1960 en Usono. Ĝi estis "pasiva" kaj nomiĝis *Eĥo 1*.

La unua aktiva komunika satelito, taŭga por plusendo de televidaj informoj, startis en la jaro 1962 kaj nomiĝis *Telstar 1*. Jam ĝi ebligis interŝanĝon de televidaj programoj inter Japanio, Usono kaj Eŭropo.

La unua komerca satelito nomiĝis *Intelsat* kaj startis en la jaro 1965 en la teran orbiton.
kosmon.

La ŝtatoj de okcidenta Eŭropo nur meze de la 70-aj jaroj de la 20-a jarcento komencis startigi proprajn komunikajn satelitojn. La unuaj nomiĝis *Simfonio 1* kaj *2* kaj startis fine de 1974 respektive meze de 1975, en kunlaboro inter Francio kaj Germanio.

En la jaro 2009 planiĝis unuafoje sendi komunikan sateliton al alia planedo, nome al Marso. Ĝi fortigu la signalojn de la marsaj esplor-sondiloj kaj subtenu la sciencan malkovron de la planedo. En julio 2005 tamen la usona kosma agentejo NASA pro manko de mono nuligis la projekton.

Referencoj
----------

1. ↑  Wragg, David W..  (1973) *A Dictionary of Aviation*. Osprey. ISBN 9780850451634.

* Kategorio Komunika satelito en la Vikimedia Komunejo (Multrimedaj datumoj)
**Tóbiás Brunszvik** [tObiAŝ brunsvik], laŭ hungarlingve kutima nomordo **Brunszvik Tóbiás** estis hungara pastro, luterana episkopo, o. Lia familia nomo aperis ankaŭ en formo  *Bruntzvich* .

Tóbiás Brunszvik  Arkivigite je 2015-02-16 per la retarkivo Wayback Machine naskiĝis en 1590 en Hungara reĝlando en Galgóc nuntempa Hlohovec en Slovakio). Li mortis en 1646 en Galgóc.

Biografio
---------

Tóbiás Brunszvik lernis en sia naskiĝurbo, sed li estis ankaŭ eksterlande. Inter 1613-1616 li estis lernejestro en Csepreg. en 1641, poste li estis pastro en sia naskiĝurbo 3 jarojn. En 1620 li estis pastro en Sempte apud Szaniszló Thurzó. En la sama jaro li estis elektita luterana episkopo. En 1622 li aranĝis sinodon. En 1630 li katolikiĝis kaj estis pastro en Szered.

Elektitaj publikaĵoj
--------------------

* ’’Lelki gyötrelmeiről való vallástétele’’ (1630) – perdita verko
* ’’Üdvözlő vers’’ (poemo al Imre Zvonarics), (1614)

Fontoj
------

* hungarlingva biografio (la teksto estas legebla maldekstre post klako al litero B kaj serĉante ĝin el la aboco-listo)
* hungarlingva biografio[*rompita ligilo*]
Portreto de Konstantinos Zappas.
**Konstantinos Zappas** (en greka: Κωνσταντίνος Ζάππας 1814–1892) estis greka entreprenisto kaj nacia bonfaranto. Kune kun sia kuzo Evangelos Zappas, li ludis esencan rolon en la revivado de la Olimpiaj ludoj.

Zappas naskiĝis en 1814 en la vilaĝo Labova e Madhe (Mega Lambovo), inter Gjirokastër (Argyrokastro) kaj Tepelenë, en la nuntempa Albanio, tiam en la Otomana Imperio. Post la morto de Evangelis Zappas li iĝis la plenumanto de la heredo de sia kuzo kaj de la pliiĝanta revivado de la Olimpiaj ludoj. Li estis nomumita manaĝero de la Olimpia Komitato kiu organizis la tiel nomitajn Zappas Olimpikoj, nome greka atleta festivalo okazinta en 1859, 1870 kaj 1875 kaj antaŭaĵo de la modernaj internaciaj Olimpikoj.

En 1881, li aĉetis etendajn kampareojn en Tesalio kaj la venontajn jarojn kontribuis al la konstruado de la Zapejo en Ateno, kiu estis oficiale malfermita en la 28a de Oktobro 1888. Krome, nombraj grekaj lernejoj kaj edukaj instalaĵoj estis konstruitaj pere de lia persona financa subteno inklude la porvirinajn lernejojn en Konstantinopolo (Istanbulo), en sia hejmubo Labovë, same kiel en aliaj nombraj urboj en Epiro (Tepelene, Delvine) kaj Tesalio. Multaj studentoj profitis el liaj stipendioj por post-gradaj studoj en Okcidenta Eŭropo (ĉefe en la scienca kampo de agrikulturo).

Referencoj
----------

1. ↑   Rühl 2004, pp. 3–16.
2. ↑   Ruches 1967.

Bibliografio
------------

* Ruches, Pyrrhus J. (1967). Albanian Historical Folksongs, 1716–1943: A Survey of Oral Epic Poetry from Southern Albania, with Original Texts. Chicago, IL: Argonaut Incorporated.  Alirita la 5an de Junio 2017.
* Rühl, Joachim K. (2004). "Olympic Games Before Coubertin". In Findling, John E.; Pelle, Kimberly D. Encyclopedia of the Modern Olympic Movement. Westport, CT: Greenwood Publishing Group. pp. 3–16. ISBN 978-0-313-32278-5.  Alirita la 5an de Junio 2017.

* Kategorio Konstantinos Zappas en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 587101
 |
Tres Cubano.
**Kuba gitaro** aŭ **Tresijo** (hispane *tres cubano* aŭ simple **tres** aŭ **tresillo**) estas kuba kordinstrumento, kiu devenas de la kutima gitaro. Ĝia nomo *tres* signifas „tri" kaj devenas de la fakto, ke la instrumento havas tri ĥorojn de origine tri, nun kutime de du kordoj. La kuba gitaro estas uzata en la *punto guajiro* same kiel en la kuba sono kiel akompanilo.

Pli modernaj variaĵoj kiel salso anstataŭas la kuban gitaron plej ofte per la piano, kiu per sia ludfiguro nomata *montuno* kopias la akompanfiguron de la kuba gitaro laŭnote. Ĝi realiĝas per tio, ke la meza kordoĥoro, agordita sur la fundamenta tono de akordo, konsistigas unusonon, la eksteraj ĥoroj per trito kaj kvinto tamen estas okte duobligitaj, tiel ke la fundamenta tono estas ĉirkaŭludata supre kaj malsupre.

Origine la instrumento esti agordata laŭ la trisono de d-minoro, tamen ekde Arsenio Rodríguez venkis la trisono de C-maĵoro. Ankaŭ transponadoj de tiu ĉi estas citataj kiel fundamenta agordo.

La kordoj por agordoj en C: GG' (24/11), C'C' (14/14) kaj E'E (11/24). Je agordo en D oni uzas pli maldikajn kordojn. Multaj kubaj muzikistoj alikonstruas kutimajn koncertgitarojn al *tres*. La kuban gitaron kun ĝia modifita korpoformo kaj la mallonga mezuro ofte produktas gitarkonstruistoj el Hispanujo

Literaturo
----------

* Rebecca Mauleón: *Salsa Guidebook.* Sher Music Co. Petaluma 1993, ISBN 0-9614701-9-4.

Eksteraj ligiloj
----------------

* Kategorio Kuba gitaro en la Vikimedia Komunejo (Multrimedaj datumoj)

* Tres - La kuba triĥora gitaro Arkivigite je 2015-06-18 per la retarkivo Wayback Machine
* La kuba „tres" Arkivigite je 2006-10-20 per la retarkivo Wayback Machine
* Tres en Kubo kaj Portoriko
* El tres en Cuba
*
Aristotelo, nome unua konata persono kiu studis la "komunan saĝon", priskribis ĝin kiel la kapablo per kiu animaloj (inklude homojn) procezas sento-perceptojn, memorojn kaj imagopovon (φρονεῖν, phroneîn) por atingi multajn tipojn de bazaj juĝoj. En sia skemo, nur homoj havas realan racia pensokapablon (νοεῖν, noeîn), kio portas ilin trans sia komuna saĝo.
**Komuna saĝo** estas esprimo kiu aludas al la kredoj aŭ asertoj kiuj estas komunaj por la socio (familio, klano, popolo, nacio aŭ la tuta homaro). Komuna saĝo estas konsideroj pri aferoj de la ĉiutaga vivo, aŭ baza kapablo percepti, kompreni kaj juĝi tion kio estas kunhavata de preskaŭ la tutaj homoj.

Henri Bergson difinas la komunan saĝon kiel "la kapablo orientiĝi en la praktika vivo". E. Mora-Anda diras, ke la komuna saĝo evitas malfacilaĵojn: kalkulas kaj tion probablan kaj tion malprobablan, tion racian kaj tion absurdan. Ĝi ne obeas regulojn sed tion kio povas funkcii kaj ne estas perfektema, ĉar tio estas neŭrotika, sed preferas "tion racian", same analizita de Lin Yutang en "La gravo vivi".

Por Trout kaj Rivkin, la komuna saĝo estas esenca kapablo de la persono: «kapablo kiun posedas la ĝeneralo de la personoj, por juĝi racie la aferojn». Yash, Hipat Roses kaj Imeld difinas ĝin kiel «la havigita kapablo por scipovi distingi ĉion kio ĉirkaŭas onin: la bono, la malbono, la racio kaj la malsaĝo.».

Notoj
-----

1. ↑   Merriam-Webster diras: "sound and prudent judgment based on a simple perception of the situation or facts." , Merriam-Webster's Online Dictionary. The Cambridge Dictionary difinas ĝin kiel, "the basic level of practical knowledge and judgment that we all need to help us live in a reasonable and safe way.", Cambridge Dictionaries Online. van Holthoorn; Olson (1987), "Introduction", en van Holthoon; Olson (eld.), Common Sense: The Foundations for Social Science (p. 9) diras ke "common sense consists of knowledge, judgement, and taste which is more or less universal and which is held more or less without reflection or argument." Lewis, C. S. (1967), Studies in words, Cambridge, ISBN 9780521398312 (p. 146) verkis ke komuna saĝo ofte estas "the elementary mental outfit of the normal man."
2. ↑  Blog de Economía, Filosofía y Política. Crecimiento y desarrollo 6a de junio 2016. Alirita la 10an de novembro 2019.
3. ↑  Definiciones del sentido común  Arkivita la 1an de februaro 2014.

Bibliografio
------------

* Alvira Domínguez, R.; Ferrer Serrate, J. «Sentido común». Gran Enciclopedia Rialp. Arkivita el la originalo la 30an de septembro 2007. Konsultita la 10an de novembro 2019.


|  |  |
| --- | --- |
| Bibliotekoj | * PeEnEo: 667819
* GND: 4132689-1
* LCCN: sh85028999
* BNF: 11945881x
 |
**Konstantin Aleksandroviĉ Trutovskij** (ruse *Константин Александрович Трутовский*; la 9-an de februaro 1826 en Kursk — la 29-an de marto 1893 en Jakovlevka, Belgoroda provinco) estis rusa ĝenrisma pentristo kaj ilustristo.

Kiel studento en Sankt-Peterburgo, li faris la unuan konatan portreton de Fjodor Dostojevskij, (lia samstudanto en la inĝeniera lernejo). Li estis implikita en la Petraŝevskij-Rondo, sed evitis areston. En 1849 li revenis al la relativa sekureco de la familia bieno, kiun li heredis post la morto de sia patrino. Li pentris en lokaj vilaĝoj, kaj vizitadis Sankt-Peterburgon kaj Moskvon nur por aranĝi ekspoziciojn.

Krom la pentraĵoj, li ilustris kelkajn verkojn de Nikolai Gogol, Miĥail Lermontov, Marko Vovĉok, Taras Ŝevĉenko kaj Ivan Krilov. Per sia unua edziĝo li parenciĝis al la verkisto Sergio Aksakov. Lia tria edzino estis flanka posteulo de la verkisto Aleksandro Gribojedov.

Kelkaj pentraĵoj
----------------

* Surfojne.Surfojne.
* Ĥorovod en Kursk.Ĥorovod en Kursk.
* Kristnasko en Ukrainio.Kristnasko en Ukrainio.
* Rura instruisto.Rura instruisto.

Notoj
-----

1. 1 2  Brief biography Arkivigite je 2012-11-02 per la retarkivo Wayback Machine @ RusArtNet. Alirita la 5an de septembro 2019.
2. ↑  "Его картины знал народ" Arkivigite je 2019-03-07 per la retarkivo Wayback Machine de Vladimir Stepanov @ Kurskaja Pravda. Alirita la 5an de septembro 2019.
3. ↑  Brief biography @ Russian Painting.

* Kategorio Konstantin Trutovskij en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 657729
* LCCN: n87842255
* VIAF: 6456292
* ISNI: 0000 0000 6703 4599
* SUDOC: 170701131
* ULAN: 500121094
* RKD: 351688
 |
**Komuna merkato** estas termino kutime referencata kiel unua etapo al la kreado de unusola merkato. Ĝi kutime estas konstruita sur areo de libera komerco kun relative libera movado de kapitalo kaj de servoj, sed ne tiom antaŭenira en malpliigo de la cetero de komercaj barieroj.

**Unusola merkato** estas tipo de komerca bloko en kiu plej el la komercaj barieroj estis forigitaj (por varoj) kun kelkaj komunaj politikoj pri produkto regulado, kaj movlibero de produktofaktoroj (kapitalo kaj laboro) kaj de entreprenoj kaj servoj. La celo estas ke la movado de kapitalo, laboro, varoj, kaj servoj inter la membroj estu tiom facila kiom ene de ili. La fizikaj (limoj), teknikaj (normigoj) kaj fiskaj (impostoj) barieroj inter la membroj ŝtatoj estas forigitaj ĝis la maksimuma etendo ebla. Tiuj barieroj malhelpas la movlibron de la kvar faktoroj de produktado.

**Unuigita merkato** estas la lasta etapo kaj lasta celo de unusola merkato. Ĝi postulas la totalan liberon de movado de varoj, servoj (kiaj financaj servoj), kapitalon kaj personoj senrilate al ŝtataj limoj.

Listo de komunaj merkatoj
-------------------------

Komuna merkato: Mercosur.
* Eŭropa Unio (Eŭropa Ekonomia Areo – Svisio)
* ASEAN (AEC), RCEP - *Regional Comprehensive Economic Partnership*, liberkomerca traktato de ASEAN + 5 landoj, subskribita la 15-an de novembro 2020 en Hanojo
* Sistemo pri Integrigo de Centra Ameriko (SICA)
* Karibia Unusola Merkato kaj Ekonomio (CSME)
* Eŭrazia Ekonomia Spaco
* Merkosudo (Mercosur)
* Golfa Koopera Konsilo (GKK)

Noto: ĉiu ekonomia unio kaj ekonomi-valuta unio inkludas komunan merkaton.

Referencoj
----------

1. ↑  International Trade Theory and Policy
2. ↑  Dekomence FTA plifortigita la 1an de Januaro 1973 WT/REG94/R/B/1 Arkivigite je 2009-03-27 per la retarkivo Wayback Machine
3. ↑  artikolo en FAZ.de

Eksteraj ligiloj
----------------

* Economic Integration: Overview
Grafikaĵo de {\displaystyle y={\sqrt[{3}]{x}}} por *x≥0*
En matematiko, **kuba radiko** de nombro *x*, skribata kiel {\displaystyle {\sqrt[{3}]{x}}} aŭ *x1/3* estas nombro *y* tia ke *y3 = x*.

Ĉiu reela nombro havas akurate unu reelan kuban radikon. Reela kuba radiko estas nepara funkcio. Ekzemple:

La reela kuba radiko de 8 estas 2, ĉar 23 = 8.
La reela kuba radiko de -8 estas -2, ĉar (-2)3 = -8.
Se la nombro estas reela kaj ne nula, ĝi havas ankaŭ 2 malsamajn kompleksajn radikoj, kiuj estas kompleksaj konjugitoj unu de la alia. Ekzemple:

{\displaystyle {\sqrt[{3}]{1}}={\begin{cases}\ \ 1\\-{\frac {1}{2}}+{\frac {\sqrt {3}}{2}}i\\-{\frac {1}{2}}-{\frac {\sqrt {3}}{2}}i\end{cases}}}
Ĉiu nenula kompleksa nombro havas akurate 3 malsamajn kompleksajn kubajn radikojn. Ekzemple:

{\displaystyle {\sqrt[{3}]{-27i}}={\begin{cases}3i\\{\frac {3{\sqrt {3}}}{2}}-{\frac {3}{2}}i\\-{\frac {3{\sqrt {3}}}{2}}-{\frac {3}{2}}i\end{cases}}}
La kuba radika operacio estas ne asocieca kaj ne distribueca kun adicio kaj subtraho.

La kuba radika operacio estas asocieca kun potencigo kaj distribueca kun multipliko kaj divido, se konsideri nur reelajn nombrojn. Tamen se konsideri kompleksajn nombrojn, ĉi tio ne ĉiam veras. Ekzemple:

{\displaystyle ({\sqrt[{3}]{8}})^{3}=8} (laŭ difino de la kuba radiko)
sed

{\displaystyle {\sqrt[{3}]{8^{3}}}={\begin{cases}\ \ 8\\-4+4{\sqrt {3}}i\\-4-4{\sqrt {3}}i\end{cases}}}

En kompleksaj nombroj
---------------------

Grafika prezento de la kompleksa kuba radiko. La unua bildo montras la ĉefan branĉon.
Rimana surfaco de la kuba radiko kun 3 branĉoj
Por kompleksaj nombroj, la ĉefa kuba radiko estas kutime difinita kiel

{\displaystyle x^{1 \over 3}=\exp({\ln {x} \over 3})}
kie *ln(x)* estas la ĉefa branĉo de la natura logaritmo. Se skribi *x* kiel

{\displaystyle x=r\exp(i\theta )\,}
kie *r* estas nenegativa reela nombro kaj *-π < θ ≤ π*, tiam la kompleksa kuba radiko estas

{\displaystyle {\sqrt[{3}]{x}}={\sqrt[{3}]{r}}\exp({i\theta \over 3})}
Ĉi tiu signifas ke en polusaj koordinatoj oni prenas la reelan kuban radikon de la radiuso kaj dividas la polusan angulon per 3. Kun ĉi tiu difino, la ĉefa kuba radiko de negativa reela nombro estas kompleksa nombro, kaj ekzemple la ĉefa valoro de {\displaystyle {\sqrt[{3}]{-8}}} estas ne *-2* sed {\displaystyle 1+i{\sqrt {3}}}.

Vidu ankaŭ
----------

* Radiko (matematiko)
* Radiko de unu
* Kvadrata radiko
* Nestita radiko
* Primitiva radiko

Eksteraj ligiloj
----------------

* Kategorio Kuba radiko en la Vikimedia Komunejo (Multrimedaj datumoj)

* Kuba radiko en PlanetMath.
* Eric W. Weisstein, *Kuba radiko* en MathWorld.
* Je MATHPATH
* Kubo-radikaj manieroj de alta ordo
* Kuba radika kalkulilo
**Saharsa,** hindie **सहरसा** estas urbego en norda Barato, en subŝtato Biharo, en la samnomaj kantono kaj distrikto, kie ĝi estas sidejo de ambaŭ. La loknomo signifas: "Malĝojo de Biharo" pro la oftaj inundoj kaŭzantaj damaĝojn.

Rivero Koŝi proksime de Saharsa

Demografio
----------

En 2021 Saharsa havis 156 000 da loĝantoj laŭ la germanlingva Vikipedio kun legopovo 76%.

Geografio
---------

Saharsa situas sur la nordhinda ebenaĵo laŭ averaĝa alteco de 41 m super la marnivelo 14 km de la rivero Koŝi kaj 65 km de Nepalo. La aluvia grundo estas tre fekunda, sed inundoj okazas ĉiujare kaŭzante signifajn perdojn de vivo kaj posedaĵo. Madhepura troviĝas 20, Begusaraj 68, Madhubani 74, Darbhanga 77, Bagalpur 80, Samastipur 81, Purnia 89, Katihar 104, subŝtata ĉefurbo Patnao 149, Kolkata 410, tutlanda ĉefurbo Delhio 976, Mumbajo 1609 kilometrojn (aere) .

Historio
--------

En tiu loko pluraj regnoj funkciis ekde 1100 antaŭ Kristo. Saharsa estis levita distrikta sidejo en 1954, ankaŭ kantona sidejo en 1972.

Ekonomio
--------

La agrikulturo ludas gravan rolon en la ekonomio, la industrio produktas nur brikojn kaj prilaboras manĝaĵojn. En la urba najbareco oni kultivas precipe maizojn, en:Mithila Makhana, krome rizojn, tritikojn, mangojn, bambuojn, mustardojn, sukerkanojn, fine diversajn arbojn.

Eduko
-----

En Saharsa pluraj altlernejoj kaj akademioj funkcias.

Templo en Saharsa
Templo en Saharsa

Lingvoj
-------

En Saharsa oni parolas urdue, hindie kaj majtile.

Klimato
-------

Saharsa situas en humida subtropika klimato (Cwa). La temperaturo varias inter 24-31 °C. Jare pluvas ĉirkaŭ 1200 mm, en ĉiuj monatoj pluvas iomete, sed inter junio kaj septembro tre ofte pro la musono.

Trafiko
-------

En Saharsa renkontiĝas 3 fervojaj linioj, pluraj ĉefvojoj kaj flankovojoj. Ponto helpas la trafikon ĉe la proksima rivero Koŝi. La plej proksima flughaveno funkcias en Darbhanga.

Vidindaĵoj
----------

* diversaj preĝejoj

Fontoj
------

* WikiTrans

Templo en Saharsa

|  |  |
| --- | --- |
| Portala ikono | Portalo pri Barato |
**Herono de Aleksandrio** (ĉ. 10 – ĉ 70 p.K.) estis greka matematikisto kaj inventisto, kiu ĉefe interesiĝis pri praktika pristudo de mekaniko kaj inĝenierado. Li traktis multajn problemojn en sia verko *Dioptra*. Li estas konata nun pro la propozicio 1.8 de sia *Metrica*, alinomata *formulo de Herono*. La manuskripto de Herona verko estis perdita dum jarcentoj antaŭ ĝia malkovro en 1894. Kompleta kopio troviĝis pli malfrue.

La supre donitaj vivdatoj de Herono estas tre malcertaj. Oni supozas, ke li mem vidis la lunan eklipson de la 13-a de marto 62; sed certe estas nur, ke li vivis post Arkimedo (-287 – -212) kaj antaŭ Pappos de Aleksandrio (ĉ. 300).

Eolipilo, el la greka "αιολουπυλη", estas maŝino konstituita de aerkamero (ĝenerale jen sfero jen cilindro), kun kurbaj tuboj per kiuj oni elpelas vaporon. La forto rezultanta de tiu elpelo faras, ke la mekanismo ekturniĝas, laŭ la leĝo de ago-reago. Normale oni varmigas la akvon en alia kamero, kaj tiun oni unuigas al la antaŭe uzita pere de tuboj laŭ kiuj pasas la vaporo, kvankan oni povas varmigi ĝin ankaŭ en la sama kamero ekde kie oni elpelas la vaporon. Herono priskribis la aparaton en la 1-a jarcento n.e. kaj multaj fontoj atribuas al li ĝian inventadon.

Vidu ankaŭ
----------

* Formulo de Herono
* Triangulo de Herono

Referencoj
----------

1. ↑   (1899) "Pneumatika, Book II, Chapter XI", *Herons von Alexandria Druckwerke und Automatentheater*, Wilhelm Schmidt (tradukisto) (el, de), B.G. Teubner, p. 228–232.

Eksteraj ligiloj
----------------

* Kategorio Herono de Aleksandrio en la Vikimedia Komunejo (Multrimedaj datumoj)

* Arkivigite je 2010-12-08 per la retarkivo Wayback Machine
* Arkivigite je 2007-09-05 per la retarkivo Wayback Machine
* 


|  |  |
| --- | --- |
| Bibliotekoj | * PeEnEo: 1657
* GND: 119107430
* LCCN: n81055336
* VIAF: 261277110, 813154380899530290008, 5997159477988727990006, 1219159248568804870000 50151776733818010028, 261277110, 813154380899530290008, 5997159477988727990006, 1219159248568804870000
* LIBRIS: 288241
* SUDOC: 029539722
* BNF: 121144764
* NDL: 00543381
* BIBSYS: 95003077
* NKC: ola2006340202
* ICCU: SBLV001325
* BNE: XX1304497
 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La Konstitucio de Japanio subskribita de la imperiestro kaj ministroj.
La **Konstitucio de Japanio** (en novaj ĉinjapanaj karaktroj: 日本国憲法, en malnovaj ĉinjapanaj karaktroj: 日本國憲󠄁法, en Hepburn: *Nihon-koku kenpō*) estas la konstitucio de Japanio kaj la plej alta leĝo en la ŝtato. Ĝi estas tre modifita versio de la Meiĵi Konstitucio kaj ekvalidiĝis el la 3a de Majo 1947.

Tiu konstitucio havigas parlamentan sistemon de registaro kaj garantias kelkajn fundamentajn rajtojn. Laŭ tiuj terminoj, la Imperiestro de Japanio estas "la simbolo de la Ŝtato kaj la unueco de la popolo" kaj plenumas ceremonian rolon sub la suvereneco de la popolo.

La konstitucio, konata ankaŭ kiel "Postmilta Konstitucio" (戦後憲法, *Sengo-Kenpō*?) aŭ la "Pac-Konstitucio" (平和憲法, *Heiwa-Kenpō*?) estis redaktita sub la superrigardo de la Supera Komandanto de la Aliancaj Armeoj dum la usona okupacio de Japanio post la Dua Mondmilito. Japanaj fakuloj reviziis kaj modifis ĝin antaŭ la adopto. Ĝi ŝanĝis la japanan antaŭan aŭtoritatisman sistemon de preskaŭ-absoluta monarkio aŭ liberala aŭtokratio kun nura formo de liberala demokratio. La Konstitucio estas konata pro sia Artikolo 9a, laŭ kiu Japanio rezignas sian rajton al milito, kvankam japana armeo estis sendita al interpacigaj operacoj; kaj je pli malgrava etendo, pro la *de jure* popola suvereneco kun la monarkio.

La Japana konstitucio estas la plej malnova nemodifita konstitucio en la mondo. Almenaŭ tio okazis dum pli ol sep dek jaroj. Ĝi estas mallonga konstitucio de nur 5000 vortoj, kompare kun la averaĝa konstitucio de 21 000 vortoj.

Referencoj
----------

1. ↑  "Text of the Constitution and Other Important Documents". National Diet Library. Arkivita el la originalo la 6an de Novembro 2020. Alirita la 26an de novembro 2020.
2. ↑   Hunt, Michael (2013). The World Transformed:1945 to the Present. Oxford University Press. p. 86. ISBN 9780199371020.
3. ↑   Moritsugu, Ken (18a de Aŭgusto 2016). "Biden's remark on Japan Constitution raises eyebrows". AP NEWS. Alirita en la 10a de Aŭgusto 2019.
4. ↑  "The Anomalous Life of the Japanese Constitution", 15a de Aŭgusto 2017. Kontrolita 11a de Aŭgusto 2019.
5. ↑  Ito, Masami, "Constitution again faces calls for revision to meet reality Arkivigite je 2019-11-08 per la retarkivo Wayback Machine", *Japan Times*, 1a de Majo 2012, p. 3.

Vidu ankaŭ
----------

Paco - Konstitucio de Japanio

* Kategorio Konstitucio de Japanio en la Vikimedia Komunejo (Multrimedaj datumoj)
* Konstitucio de Japanio en Vikinovaĵoj (Liberaj novaĵoj)



|  |  |
| --- | --- |
| Bibliotekoj | * PeEnEo: 708780
* LCCN: n82163354
* VIAF: 181449677
* SUDOC: 027770338
* NLA: 35215049
 |
La Baraba-stepo (fotita de Transsiberia fervojo)
La **Baraba-stepo** (ruse *Барабинская низменность*, **Baraba Ebenaĵo**; malofte en la rusa *Барабинская степь*, **Baraba-stepo**) estas ebenaĵo en sudoriento de la Okcident-Siberia Malaltebenaĵo inter Obo kaj Irtiŝo en Rusio.

Situo
-----

Ĝi estas iomete monteta arbara stepa ebeno kun areo de 117.000   km². Ĝi okupas la okcidentan parton de la Novosibirska provinco kaj la orientan parton de la Omska provinco etendiĝas norde en la marĉejon de Vasjugana marĉo kaj sude al la Kulunda stepo. La stepon trairas en ties centra parto la Transsiberia fervojo (sekcio Omsk - Novosibirsk). La Baraba-stepo estas 100 ĝis 150 m super marnivelo.

Vegetaĵo
--------

Aparte la suda parto de la Baraba-stepo estas karakterizita per paralelaj, plilongigitaj altaĵoj, kurantaj en la orienta-okcidentan direkton. Tiuj altaĵoj estas kovritaj per grasa stepo, interrompis ilin arbaroj de betulo. Oftas la nigra tero. Inter la altaĵoj situas sen-elfluejaj malaltaĵoj kun lagoj, tiel la sala Lago Ĉani, la Ubinskoje-lago kaj la Sartlan-lago. La malaltebenaĵojn karakterizas torfaj kaj salaj marĉoj.

Uzo
---

La Baraba-stepo estas unu el la plej gravaj agrikulturaj regionoj de Siberio. Ekzistas aparte praktikata agrikulturo kaj laktofarmado. La kultivado komenciĝis en la 18-a jarcento, intensiĝis en la dua duono de la 19-a jarcento kaj precipe de la 1930-aj jaroj per melioradaj mezuroj - interalie sekigo de marĉoj kaj lagoj. Hodiaŭ la plimulto de la Baraba-stepo estas kampoj kaj paŝtejoj, dum la originala vegetaĵaro estis tre reduktita.